ΓΡΑΠΤΗ ΕΡΩΤΗΣΗ E-0474/02

υποβολή: Salvador Garriga Polledo (PPE-DE) προς την Επιτροπή

(22 Φεβρουαρίου 2002)

Θέμα: Εφαρμογή της διαδικασίας έγκαιρης προειδοποίησης για την αντιμετώπιση τωνπερβολικών εθνικών ελλειμμάτων

Το ενδεχόμενο κάποιο κράτος μέλος να βλάψει την ακεραιότητα και το πνεύμα του Συμφώνου Σταθερότητος, λόγω εθνικού ελλείμματος που θαπερέβαινε τις σχετικές προβλέψεις, προσδίδει στην λεγόμενη διαδικασία έγκαιρης προειδοποίησης την μεγαλύτερη αποτελεσματικότητα για την προστασία της ανωτέρω σταθερότητας, κυρίως σε μία τόσο ευαίσθητη περίοδο λόγω της εισαγωγής του ευρώ.

Μπορεί να αναφέρει η Επιτροπή την άποψή της όσον αφορά την ανεξαίρετη και ταχύτατη εφαρμογή, της διαδικασίας έγκαιρης προειδοποίησης για την αντιμετώπιση τωνπερβολικών εθνικών ελλειμμάτων, με σκοπό την προστασία της ακεραιότητας και του πνεύματος του Συμφώνου Σταθερότητος, η οποία θα λειτουργούσε και ως προειδοποίηση για το σύνολο των κρατών μελών·

Απάντηση του κ. Solbes Mira εξ ονόματος της Επιτροπής

(18 Απριλίου 2002)

Όταν αποφάσισε να συστήσει την εφαρμογή της διαδικασίας έγκαιρης προειδοποίησης έναντι της Γερμανίας και της Πορτογαλίας, η Επιτροπή είχε την επιθυμία ναπερασπίσει την αξιοπιστία των κανόνων που πλαισιώνουν τη διαδικασία δημοσιονομικής εποπτείας στην Οικονομική και Νομισματική Ένωση (ΟΝΕ). Στην απόφαση που εκδόθηκε από τους αρχηγούς κρατών και κυβερνήσεων και τον Πρόεδρο της Επιτροπής στο πλαίσιο του Ευρωπαϊκού Συμβουλίου του Άμστερνταμ (16 και 17 Ιουνίου 1997), η Επιτροπή δεσμεύθηκε επίσημα να δράσει κατά τρόπο ώστε να διευκολύνει την εύρωστη, γρήγορη και αποτελεσματική λειτουργία του Συμφώνου Σταθερότητας και Ανάπτυξης. Πράγματι, δεν ήταν μόνο η αξιοπιστία του Συμφώνου που διακυβευόταν: το σύνολο της διαδικασίας πολυμερούς εποπτείας και ο συντονισμός των οικονομικών πολιτικών κινδύνευαν επίσης να αμφισβητηθούν.

Κατά τη συνεδρίασή του της 12ης Φεβρουαρίου 2002, το Συμβούλιο αποφάσισε να μη δώσει συνέχεια στη σύσταση της Επιτροπής σχετικά με την έγκαιρη προειδοποίηση. Το Συμβούλιο αιτιολόγησε την μη έκδοση έγκαιρης προειδοποίησης, προσβάλλοντας ότι οι δεσμεύσεις που αναλήφθηκαν από τη γερμανική και πορτογαλική κυβέρνηση είχαν πράγματι ανταποκριθεί στις ανησυχίες που εκφράστηκαν στη σύσταση της Επιτροπής .

Από την πλευρά της, η Επιτροπή συνεχίζει να εκτιμά ως βάσιμη την απόφασή της να εκδώσει μία σύσταση έγκαιρης προειδοποίησης έναντι της Γερμανίας και της Πορτογαλίας, έστω και αν εκφράζει την ικανοποίησή της για τη δήλωση του Συμβουλίου Ecofin σύμφωνα με την οποία η Επιτροπή ενήργησε σύμφωνα με τις ευθύνες της και την επιβεβαίωση του ουσιαστικού ρόλου του συστήματος έγκαιρης προειδοποίησης στην εφαρμογή του Συμφώνου(1). Για να αποδείξει την αποφασιστικότητά της να εφαρμόζει στο μέλλον τη διαδικασία αυτή κάθε φορά που θα είναι απαραίτητο, η Επιτροπή ζήτησε να περιληφθεί στα επίσημα πρακτικά της συνεδρίασης του Συμβουλίου η ακόλουθη δήλωση:

1. Η Επιτροπή σημειώνει τη δήλωση του Συμβουλίου, περιλαμβανομένης της απόφασης να περατωθεί η διαδικασία έγκαιρης προειδοποίησης.

2. Η Επιτροπή εκφράζει την ικανοποίησή της για τις δεσμεύσεις που αναλήφθηκαν από την Γερμανία και την Πορτογαλία οι οποίες ανταποκρίνονται, επί της ουσίας, στις ανησυχίες που εκφράστηκαν στη σύσταση της Επιτροπής για την έγκαιρη προειδοποίηση.

3. Ο μηχανισμός έγκαιρης προειδοποίησης αποτελεί ουσιαστικό στοιχείο των πτυχών πρόληψης του Συμφώνου Σταθερότητας και Ανάπτυξης. Για να αποτραπεί η εμφάνισηπερβολικού ελλείμματος, η Επιτροπή θα ανατρέξει στον μηχανισμό έγκαιρης προειδοποίησης στην περίπτωση σημαντικής απόκλισης της δημοσιονομικής θέσης των κρατών μελών σε συνάρτηση με τον μεσοπρόθεσμο δημοσιονομικό στόχο ή σε συνάρτηση με την πορείαλοποίησης του στόχου αυτού.

(1) Συμπεράσματα της 2407ης συνεδρίασης του Συμβουλίου (Ecofin), Βρυξέλλες, 12 Φεβρουαρίου 2002. Presse 6108/02, http://ue.eu.int/Newsroom.